Νόβακ Τζόκοβιτς

Ο Νόβακ Τζόκοβιτς (αγγλ: Novak Djokovic, σερβικά: Новак Ђоковић/Novak Đoković, γεννήθηκε 22 Μαΐου 1987) είναι Σέρβος αντισφαιριστής, νούμερο 7 της Παγκόσμιας Κατάταξης. Κατέχει 24 τίτλους Grand Slam, τους περισσότερους από κάθε άλλο τενίστα στην ιστορία και μαζί με την Μάργκαρετ Κορτ τους περισσότερους ατομικούς στην ιστορία του αθλήματος. Θεωρείται ως ένας από τους κορυφαίους του αθλήματος όλων των εποχών, μαζί με τους Ραφαέλ Ναδάλ και Ρότζερ Φέντερερ.

Έχει βρεθεί συνολικά στην κορυφή της παγκόσμιας κατάταξης για 428 εβδομάδες, κάτι που αποτελεί ρεκόρ, όπως και το ότι συνολικά 8 ημερολογιακά έτη έχει τερματίσει στην πρώτη θέση της παγκόσμιας κατάταξης. Άλλα ρεκόρ του είναι η κατάκτηση όλων των Grand Slam τουλάχιστον από 3 φορές, οι συμμετοχές του σε 38 τελικούς Grand Slam, οι κατακτήσεις 10 Αυστραλιανών Όπεν, οι κατακτήσεις 40 τουρνουά της σειράς ATP Masters 1000 και οι κατακτήσεις 7 τίτλων ATP Finals. Είναι επίσης, ο μοναδικός παίκτης που έχει καταφέρει να κερδίσει και τους εννέα τίτλους της σειράς ATP Masters 1000, που μάλιστα τους έχει κερδίσει από δύο φορές. Στο Ρολάν Γκαρός του 2024 συμπλήρωσε 370 νίκες σε Grand Slam ξεπερνώντας το ρεκόρ του Φέντερερ που είχε 369. Στις 8/11/2025 κατακτώντας το Ελληνικό ΑΤΡ 250 στην Αθήνα , ξεπέρασε τον Φέντερερ σε αριθμό κερδισμένων τουρνουά σε σκληρή επιφάνεια με 72 τίτλους.

Συνολικά κατέχει 101 τίτλους στα μονά (τρίτος στην ιστορία πίσω από τον Τζίμι Κόνορς και το Φέντερερ) και έναν στα διπλά. Ο Σέρβος τενίστας έφτασε στο νούμερο ένα για πρώτη φορά όταν, έπειτα από ένα εκπληκτικό σερί 42 νικών το 2011, κατέκτησε τον πρώτο του τίτλο στο Γουίμπλεντον. Το 2008 είχε κατακτήσει το πρώτο Γκραντ Σλαμ της καριέρας του, το Αυστραλιανό Όπεν και έγινε ο πρώτος Σέρβος που κατάφερε κάτι τέτοιο. Την επιτυχία αυτή επανέλαβε το 2011, το 2012, το 2013, το 2015 το 2016 το 2019, το 2020, το 2021 και το 2023, χτίζοντας ένα ρεκόρ 10 κατακτήσεων. Σε τρεις τελικούς του Γουίμπλεντον, το 2014, το 2015 και το 2019 νίκησε τον Φέντερερ. Κέρδισε το χάλκινο μετάλλιο για τη χώρα του στους Ολυμπιακούς Αγώνες του Πεκίνου το 2008 και το χρυσό μετάλλιο στους Ολυμπιακούς Αγώνες στο  Παρίσι το 2024  και το Ντέιβις Καπ για λογαριασμό της Σερβίας το 2010. Τα ανωτέρω επιτεύγματα έχουν οδηγήσει στο χαρακτηρισμό του από ορισμένους ως του καλύτερου όλων των εποχών.

 Προσωπικά στοιχεία 
Γεννήθηκε στο Βελιγράδι στις 22 Μαΐου 1987 στην τότε Γιουγκοσλαβία. 

Ξεκίνησε να παίζει τένις σε ηλικία τεσσάρων ετών. Το καλοκαίρι του 1993, πριν πάει στο δημοτικό, ο εξάχρονος τότε Νόβακ πήγε στις παιδικές κατασκηνώσεις της ομάδας Teniski Klub Partizan. Εκεί, στην ορεινή τοποθεσία Κοπαόνικ, ο μικρός Νόβακ διακρίθηκε για τις επιδόσεις του, και έτυχε μία μέρα να τον παρατηρήσει η παλιά Σέρβα πρωταθλήτρια του τένις Γέλενα Γκέντσιτς, η οποία και δήλωσε: "Αυτός ο μικρός είναι το μεγαλύτερο ταλέντο που έχω δει από τότε που είδα πρώτη φορά τη Μόνικα Σέλες!" Με ενέργειες της ίδιας της Γκέντσιτς, που μεσολάβησε, ο μικρός Νόβακ έτυχε της δέουσας προσοχής, στα 12 του γράφτηκε στην Ακαδημία του Πίλιτς και μετέπειτα σε επαγγελματική ομάδα τένις στο Μόναχο, όπου εκεί ανέπτυξε και ξεδίπλωσε το φυσικό ταλέντο του. Συχνά αποκαλείται με το παρατσούκλι «Νόλε».

Γνώρισε την γυναίκα του, τότε Γελένα Ρίστιτς (σήμερα Γελένα Τζόκοβιτς) στο λύκειο, αρραβωνιάστηκαν τον Σεπτέμβριο του 2013, παντρεύτηκαν στις 10 Ιουλίου 2014 στο Σβέτι Στέφαν του Μαυροβουνίου, ενώ διατηρούσαν σχέση από το 2005. Έχουν μαζί δύο παιδιά, τον Στέφαν (γεννημένος στις 21 Οκτωβρίου 2014) και την Τάρα (γεννημένη στις 2 Σεπτεμβρίου 2017).

Μιλά πέντε γλώσσες, σερβικά, γερμανικά, γαλλικά, ιταλικά και αγγλικά. Οι γονείς του διατηρούν τρία εστιατόρια, το ένα από τα οποία ονομάζεται "Νόβακ". Ο ίδιος κατοικεί στο Μόντε Κάρλο.

 Καριέρα 
 2007 
μικρογραφία|280x280px|Ο Τζόκοβιτς κερδίζει στους ημιτελικούς του Αμερικανικού Όπεν το 2007
Το 2007 ήταν φιναλίστ στο Αμερικανικό Όπεν, ενώ έπαιξε σε τρεις τελικούς της σειράς Μάστερς κερδίζοντας στο Μαϊάμι και στον Καναδά. Έφτασε μέχρι τους ημιτελικούς του Γαλλικού Όπεν το 2007, όπως και του Γουίμπλεντον. Τον Ιούλιο του 2007 πλασαρίστηκε στην 3η θέση στη διεθνή κατάταξη.

2008
Στο Αυστραλιανό Όπεν του 2008 κέρδισε στον ημιτελικό τον μεγάλο Ρότζερ Φέντερερ και τον άφησε εκτός τελικού. Ο Τζόκοβιτς κέρδισε σε 4 σετ τον Γάλλο Τζο-Γουίλφριντ Τσονγκά στις 27 Ιανουαρίου του 2008 και κατέκτησε το πρώτο Γκραν Σλαμ στην καριέρα του.Τον Μάιο έφτασε στα ημιτελικά του Γαλλικού Όπεν για δεύτερη συνεχόμενη χρονιά. Τον Αύγουστο του ίδιου χρόνου, στους Ολυμπιακούς Αγώνες του Πεκίνου, στέφθηκε χάλκινος ολυμπιονίκης στο Απλό Ανδρών, αφού κέρδισε στον μικρό τελικό τον Αμερικανό Τζέιμς Μπλέικ. Στον ημιτελικό που είχε προηγηθεί, στις 15.08.2008, έχασε από τον Ραφαέλ Ναδάλ (χρυσό ολυμπιονίκη εκείνης της χρονιάς), αλλά πέτυχε το σερβίς με τη μεγαλύτερη ταχύτητα στην ιστορία του τένις (250 χλμ/ώρα). Επίσης την ίδια χρονιά κατάφερε να φτάσει σε τρεις τελικούς της σειράς Μάστερς κερδίζοντας στη Ρώμη και στο Ίντιαν Γουέλς.

μικρογραφία|Γραμματόσημο της Σερβίας με τον Τζόκοβιτς (2008)

2009
Το 2009 ο Σέρβος τενίστας έφτασε σε πέντε τελικούς της σειράς Μάστερς κερδίζοντας στο Παρίσι τον Γάλλο Γκαέλ Μονφίς και χάνοντας σε Ρώμη και Μόντε Κάρλο από τον Ραφαέλ Ναδάλ, στο Σινσινάτι από τον Ρότζερ Φέντερερ και στο Μαϊάμι απο τον Άντι Μάρεϊ.

2010
Τον Φεβρουάριο του 2010 για πρώτη φορά στην καριέρα του κατάφερε να πλασαριστεί στην 2η θέση της παγκόσμιας κατάταξης αφήνοντας πίσω του τον Ράφαελ Ναδάλ. Τον Ιούλιο του ίδιου έτους έφτασε ως τα ημιτελικά του Γουίμπλεντον για τρίτη φορά στην καριέρα του ενώ στο αμερικανικό Γκραν Σλαμ κατάφερε να αποκλείσει τον Ρότζερ Φέντερερ στα ημιτελικά και να φτάσει στον τρίτο τελικό γκραν σλαμ της καριέρας του όπου ηττήθηκε από τον Ναδάλ.

2011
Το 2011 ξεκίνησε ιδανικά για τον Νόλε. Ο Τζόκοβιτς πήρε τον δεύτερό του τίτλο στην Μελβούρνη, στο Αυστραλιανό Όπεν νικώντας τον Βρετανό Άντι Μάρεϊ με 2-0 αφού στον ημιτελικό γύρο απέκλεισε τον Ρότζερ Φέντερερ. Στη συνέχεια κατάφερε να κερδίσει τον τίτλο στο Ντουμπάι για τρίτη φορά στην καριέρα του επικρατώντας πάλι του Φέντερερ στον τελικό. Διανύοντας εξαιρετική πορεία ο Τζόκοβιτς κατέκτησε και τα δύο πρώτα τουρνουά Μαστερς της σεζόν σε Ίντιαν Γουέλς και Μαϊάμι νικώντας τον Ραφαέλ Ναδάλ στον τελικό με 2-1 σετ. Όντας σε δαιμονιώδη φόρμα ο τενίστας από το Βελιγράδι που έχει καταπλήξει το παγκόσμιο αθλητικό κοινό κατάφερε να πάρει δύο ακόμη τίτλους. Ο πρώτος στην πατρίδα του, στο τουρνουά του Βελιγραδίου όπου επικράτησε του Ισπανού Φελιθιάνο Λόπεθ στον τελικό και ο δεύτερος στην Μαδρίτη στο τοπικό τουρνουά Μάστερς νικώντας πάλι στον τελικό τον Ράφα Ναδαλ. Στο τουρνουά Μάστερς της Ρώμης που ακολούθησε ο Νόλε δεν έχασε παιχνίδι. Ο Τζόκοβιτς πήρε τον τίτλο και στην αιώνια πόλη επικρατώντας για τέταρτη φορά επί του Ναδάλ σε τουρνουά Μάστερς το 2011. Ο Σέρβος τενίστας παρέμενε αήττητος το 2011 με ένα καταπληκτικό σερί 42 νικών μέχρι να χάσει στα ημιτελικά του Γαλλικού Όπεν από τον Φέντερερ. Έπειτα ο Τζόκοβιτς κατέκτησε το Γουίμπλεντον για πρώτη φορά στην καριέρα του νικώντας τον Ναδάλ στον τελικό και φτάνοντας ταυτόχρονα στην πρώτη θέση της παγκόσμιας κατάταξης.Το επόμενο τουρνουά για τον Σέρβο ήταν το Μάστερς του Καναδά στο Μόντρεαλ. Και εκεί ο Τζόκοβιτς έπαιξε αποφασισμένα από την αρχή της εβδομάδας χωρίς να αφήσει περιθώριο αντίδρασης στους αντιπάλους του. Έτσι κέρδισε το τουρνουά νικώντας με 2-1 σετ στον τελικό τον Αμερικανό Μάρντι Φις και έγραψε ιστορία καθώς έγινε ο πρώτος τενίστας που καταφέρνει να κερδίσει 5 τουρνουά Μάστερς την ίδια σεζόν. Στην συνέχεια ο Νόλε πήγε στο Οχάιο των Ηνωμένων Πολιτειών διεκδικώντας τον ενδέκατο συνολικά τίτλο Μάστερς στην καριέρα του. Έπειτα από δύο αποτυχημένες προσπάθειες να κερδίσει στο Σινσινάτι χάνοντας σε τελικούς από τον Μάρεϊ το 2007 και από τον Φέντερερ το 2009, ο Τζόκερ δεν τα κατάφερε και πάλι. Βρέθηκε στον τελικό ξανά με τον Σκωτσέζο όπου στα τέλη του πρώτου σετ ένιωσε ενοχλήσεις στον δεξιό του ώμο. Τελικά στο δεύτερο σετ ενώ ο Μάρεϊ προηγούνταν με 6-4 3-0 ο Σέρβος παραιτήθηκε από το παιχνίδι καθώς οι ενοχλήσεις στον ώμο του δεν του επέτρεπαν να συνεχίσει το παιχνίδι. Με αυτόν τον τρόπο ο Τζοκοβιτς γνώρισε την δεύτερή του ήττα στο έτος και μείωσε το σερί του στο 57-2. Στη συνέχεια, ο Σέρβος κατέκτησε τον 4ο Γκραν Σλαμ τίτλο της καριέρας του, το Αμερικανικό Όπεν 2011, ως το νούμερο ένα του ταμπλό. Ο Τζόκοβιτς τελείωσε τη χρονιά με 10 τίτλους και σαν νούμερο 1 του κόσμου για πρώτη φορά στην καριέρα του.

2012
Το 2012 ξεκίνησε πολύ καλά για τον Νόβακ Τζόκοβιτς αφού κατάφερε να υπερασπιστεί τον τίτλο του στο Αυστραλιανό Όπεν, νικώντας τον Ραφαέλ Ναδάλ στον τελικό μετά από 5 ώρες και 53 λεπτά αγώνα. Ο τελικός αυτός είναι και ο μεγαλύτερος σε διάρκεια τελικός Γκραν Σλαμ στην ιστορία του αθλήματος. Στη συνέχεια, ο Τζόκοβιτς κέρδισε τον τίτλο στο Μαϊάμι με νίκη επί του Άντι Μάρεϊ. Ο Τζόκοβιτς ωστόσο δεν μπόρεσε να κατακτήσει τον τίτλο στο Ρολάν Γκαρός, αφού ηττήθηκε στον τελικό από τον Ναδάλ. Ο Σέρβος πρωταθλητής έχασε και την πρώτη θέση στην παγκόσμια κατάταξη καθώς έχασε από τον Ρότζερ Φέντερερ στον ημιτελικό του Γουίμπλεντον. Ως νούμερο 2 του κόσμου, συμμετείχε στους Ολυμπιακούς Αγώνες του Λονδίνου, εκπροσωπώντας τη Σερβία. Έμεινε στην 4η θέση του κόσμου, χάνοντας το χάλκινο μετάλλιο από τον Αργεντίνο τενίστα Χουάν Μάρτιν Ντελ Πότρο. 

Η αγωνιστική περίοδος του 2012 ολοκληρώθηκε με τη νίκη του Τζόκοβιτς στους τελικούς του ATP World Tour, τον Νοέμβριο του 2012. Ο Σέρβος επικράτησε του Φέντερερ με 7-6, 7-5 και κατέκτησε τον 6ο του τίτλο για το 2012.

2013
Το 2013 κατέκτησε το μονό του Αυστραλιανού Όπεν και το 2014 του Γουίμπλεντον Γουίμπλεντον. Την 1η Φεβρουαρίου 2015 κατέκτησε το απλό των ανδρών στο Αυστραλιανό Όπεν και έγινε ο μοναδικός τενίστας της εποχής του Όπεν που κατέκτησε 5ο τίτλο. Ήταν το 8ο συνολικά Grand Slam της σταδιοδρομίας του. Την ίδια χρονιά κατέκτησε το Γουίμπλεντον και το απλό του Αμερικανικού Όπεν.

2016
Το 2016 ξεκίνησε νικηφόρα για τον Τζόκοβιτς, ο οποίος κατέκτησε το 6ο του Αυστραλιανό Όπεν] και τον Ιούνιο το Ρολάν Γκαρός.
Κατακτώντας το Ρολάν Γκαρός, πέτυχε να κατακτήσει διαδοχικά και τα τέσσερα μεγάλα τουρνουά (Γουίμπλεντον, Αμερικανικό Όπεν, Αυστραλιανό Όπεν, και Ρολάν Γκαρός) ενώ είναι ένας από τους οκτώ παίκτες που έχουν στη συλλογή τους και τα τέσσερα Grand Slam. Είναι ο μοναδικός παίκτης στην Εποχή των Όπεν, που πέτυχε το μη ημερολογιακό Calendar Slam (2015-2016), έχοντας στην κατοχή του και τους τέσσερις τίτλους στα majors και μόλις ο τρίτος τενίστας (μαζί με τους Λέιβερ και Φέντερερ) που έχει παίξει σε μια σεζόν και τους τέσσερις τελικούς του Grand Slam (2015, 2021,2023).

2020
Τον Φεβρουάριο του 2020 ο Τζόκοβιτς κατέκτησε ξανά το απλό στο Αυστραλιανό Όπεν και ανέβηκε ξανά στην κορυφή της παγκόσμιας κατάταξης στις 3 Φεβρουαρίου. Στον τελικό επικράτησε του Αυστριακού Ντομινίκ Τιμ με 5 σετ (6-4, 4-6, 2-6, 6-3 και 6-4) στην όγδοη νίκη του στο Αυστραλιανό Όπεν. Έγινε έτσι ο πρώτος πάικτης της εποχής του Όπεν που κέρδισε τίτλους Γκραν Σλαμ σε τρεις διαφορετικές δεκαετίες. Για την 17η του νίκη σε Γκραν Σλαμ έλαβε ως χρηματικό βραβείο το ποσό των 2,5 εκατ. ευρώ.

2021
Τον Ιούνιο του 2021 κέρδισε το Ρολάν Γκαρός για 2η φορά στην καριέρα του απέναντι στον Έλληνα τενίστα Στέφανο Τσιτσιπά (6-7(6-8), 2-6, 6-3, 6-2, 6-4) , εκθρονίζοντας τον "βασιλιά του χώματος" Ραφαέλ Ναδάλ μετά από 5 χρόνια, έχοντας κερδίσει τον μεταξύ τους ημιτελικό. 

Έναν μήνα μετά, στις 11 Ιουλίου 2021 κατέκτησε τον τίτλο του Γουίμπλεντον απέναντι στον Ιταλό τενίστα Ματέο Μπερετίνι (6-7(4-7), 6-4 , 6-4, 6-3) , φτάνοντας συνολικά τους 20 τίτλους Γκραν Σλαμ, ισοφαρίζοντας τους Ρότζερ Φέντερερ και Ραφαέλ Ναδάλ στην 1η θέση με τις περισσότερες κατακτήσεις.

2022
Έναν χρόνο μετά, το 2022, κέρδισε στον τελικό τον Νικ Κύργιο και κατέκτησε τον 7ο του τίτλο στο απλό του Γουίμπλεντον.

2023
Tον Ιανουάριο του 2023 κατέκτησε τον 10ο τίτλο του στο Αυστραλιανό Όπεν κερδίζοντας στον τελικό τον Στέφανο Τσιτσιπά με 3-0 σετ. Στη συνέχεια με την κατάκτηση και του Ρολάν Γκαρός αλλά και του αμερικανικού όπεν, έφτασε τα  24 Γκραν Σλαμ και ξεπέρασε τον Ραφαέλ Ναδάλ στη σχετική λίστα. 

2024
Τον Αύγουστο του 2024 κατέκτησε στους Ολυμπιακούς αγώνες του Παρισιού το πρώτο του χρυσό μετάλλιο στο τένις, κερδίζοντας τον Κάρλος Αλκαράθ με 2-0 σετ. Με αυτή του την επιτυχία έγινε ο μεγαλύτερος σε ηλικία χρυσός Ολυμπιονίκης στο τένις σε ηλικία 37 ετών και 73 ημερών. Στις 24 Μαΐου του 2025 κέρδισε το 100ό τουρνουά του στη Γενεύη σε ηλικία 38 χρονών και 2 ημερών.

 Η απέλασή του από την Αυστραλία το 2022 

Τον Ιανουάριο του 2022, προσπάθησε να μπει στην Αυστραλία για να αγωνιστεί διεκδικώντας το τέταρτο συνεχόμενο Αυστραλιανό Όπεν, χωρίς να είναι εμβολιασμένος κατά του SARS-CoV-2. Εάν και ίσχυαν αυστηρά μέτρα για την είσοδο στη χώρα είχε λάβει εξαίρεση από τους οργανωτές και το Τμήμα Υγείας της κυβέρνησης της Βικτώρια, παρά την αρνητική εισήγηση του Αυστραλιανού Υπουργείου Υγείας. Η είσοδός του στη χώρα δεν έγινε δεκτή και, παρότι αρχικά δικαιώθηκε στην έφεσή του για παραμονή στη χώρα, ο υπουργός Μετανάστευσης άσκησε το δικαίωμά του και ενέκρινε την απέλασή του. Ο πρωθυπουργός της Αυστραλίας είχε δηλώσει ότι αν δεν είχε ο αθλητής ικανή τεκμηρίωση για την εξαίρεσή του θα «έπαιρνε το επόμενο αεροπλάνο για το σπίτι του».

 Τίτλοι και τελικοί καριέρας 
 Τελικοί Γκραν Σλαμ (38) 
 Νίκες (24) 

Χρονιά
|width="200"|Πρωτάθλημα Επιφάνεια
|width="200"|Αντίπαλος στον τελικό'''Αποτέλεσμα τελικού 2008  Αυστραλιανό Όπεν  Σκληρή  Τζο-Βίλφριντ Τσόνγκα 4-6, 6-4, 6-3, 7-6(7-2) 2011   Άντι Μάρεϊ  6-4, 6-2, 6-3 Γουίμπλεντον  Χόρτο   Ραφαέλ Ναδάλ 6-4, 6-1, 1-6, 6-3 Αμερικανικό Όπεν  Σκληρή 6-2, 6-4, 6-7(3-7), 6-1 2012  Αυστραλιανό Όπεν  5–7, 6–4, 6–2, 6–7(5-7), 7–5 2013   Άντι Μάρεϊ  6–7(2–7), 7–6(7–3), 6–3, 6–2 2014   Γουίμπλεντον Χόρτο   Ρότζερ Φέντερερ  6–7(7–9), 6–4, 7–6(7–4), 5–7, 6–4 2015  Αυστραλιανό Όπεν  Σκληρή  Άντι Μάρεϊ  7–6(7–5), 6–7(4–7), 6–3, 6–0  Γουίμπλεντον  Χόρτο   Ρότζερ Φέντερερ 7–6(7–1), 6–7(10–12), 6–4, 6–3 Αμερικανικό Όπεν  Σκληρή 6–4, 5–7, 6–4, 6–4 2016  Αυστραλιανό Όπεν   Άντι Μάρεϊ 6-1, 7-5, 7-6(7–3) Ρολάν Γκαρός  Χώμα   3–6, 6–1, 6–2, 6–4 2018  Γουίμπλεντον  Χόρτο   Κέβιν Άντερσον6–2, 6–2, 7–6(7–3) Αμερικανικό Όπεν  Σκληρή  Χουάν Μαρτίν ντελ Πότρο 6–3, 7–6(7–4), 6–3 2019  Αυστραλιανό Όπεν   Ραφαέλ Ναδάλ 6–3, 6–2, 6–3 Γουίμπλεντον  Χόρτο   Ρότζερ Φέντερερ  7–6(7–5), 1–6, 7–6(7–4), 4–6, 13–12(7–3) 2020  Αυστραλιανό Όπεν  Σκληρή  Ντομινίκ Τιμ  6–4, 4–6, 2–6, 6–3, 6–4  2021   Ντανιίλ Μεντβέντεφ  7–5, 6–2, 6–2Ρολάν ΓκαρόςΧώμα Στέφανος Τσιτσιπάς6–7(6–8), 2–6, 6–3, 6–2, 6–4Γουίμπλεντον Χόρτο Ματέο Μπερετίνι6–7(4–7), 6–4 , 6–4, 6–32022 Νικ Κύργιος 4–6, 6–3, 6–4, 7–6(7–3)2023 Αυστραλιανό ΌπενΣκληρή Στέφανος Τσιτσιπάς6-3, 7-6(7–4), 7-6(7–5)2023Ρολάν ΓκαρόςΧώμα Κάσπερ Ρουντ7-6(7–1), 6-3, 7-52023Αμερικανικό ΌπενΣκληρή Ντανιίλ Μεντβέντεφ6-3, 7-6(7–5), 6-3

 Φιναλίστ (14) 
Χρονιά
|width="200"|ΠρωτάθλημαΕπιφάνεια
|width="200"|Αντίπαλος στον τελικό'''Αποτέλεσμα τελικού 2007  Αμερικανικό Όπεν  Σκληρή  Ρότζερ Φέντερερ  6-7(4-7), 6-7(2-7), 4-6 2010   Ραφαέλ Ναδάλ 4-6, 7-5, 4-6, 2-6 2012  Ρολάν Γκαρός  Χώμα  4–6, 3–6, 6–2, 5–7 Αμερικανικό Όπεν  Σκληρή  Άντι Μάρεϊ  6–7(10–12), 5–7, 6–2, 6–3, 2–6 2013  Γουίμπλεντον  Χόρτο  4–6, 5–7, 4–6 Αμερικανικό Όπεν  Σκληρή  Ραφαέλ Ναδάλ 2–6, 6–3, 4–6, 1–6 2014  Ρολάν Γκαρός  Χώμα   	6–3, 5–7, 2–6, 4–6  2015   Σταν Βαβρίνκα  6-4, 4-6, 3-6, 4-6  2016  Αμερικανικό Όπεν  Σκληρή  Σταν Βαβρίνκα  7–6(7–1), 4–6, 5–7, 3–6 2020  Ρολάν Γκαρός  Χώμα   Ραφαέλ Ναδάλ 0-6, 2-6, 5-72021 Αμερικανικό ΌπενΣκληρή Ντανιίλ Μεντβέντεφ 4–6, 4–6, 4–6 2023 Γουίμπλεντον Χόρτο  Κάρλος Αλκαράθ 6-1 , 6-7(6–8), 1-6, 6-3, 4-62024ΓουίμπλεντονΧόρτο Κάρλος Αλκαράθ2-6 , 2-6 , 6-7(4–7) 2026Αυστραλιανό ΌπενΣκληρή Κάρλος Αλκαράθ6–2, 2–6, 3–6, 5–7

 Τελικοί στο απλό της σειράς ATP Masters 1000 (60) 

 Νίκες (40) 

Χρονιά
|width="200"|ΠρωτάθλημαΑντίπαλος τελικού
|width="200"|Αποτέλεσμα τελικού2007  Μαϊάμι  Γκιγέρμο Κάνιας 6-3, 6-2, 6-42007  Καναδάς  Ρότζερ Φέντερερ  7-6,(7–2) 2-6, 7-6(7–2)2008  Ρώμη  Στάνισλας Βαβρίνκα 4-6, 6-3, 6-32008  Ίντιαν Γουέλς  Μάρντι Φις 6-2, 5-7, 6-32009  Παρίσι  Γκαέλ Μονφίς  6-2, 5-7, 7-6(7–3)2011  Ίντιαν Γουέλς   Ραφαέλ Ναδάλ  4-6, 6-3, 6-22011  Μαιάμι  4-6, 6-3, 7-62011  Μαδρίτη  7-5, 6-42011  Ρώμη 6-4, 6-42011  Καναδάς  Μάρντι Φις 6–2, 3–6, 6–42012  Μαιάμι   Άντι Μάρεϊ   6-1, 7-6(7–4)2012Σαγκάη5-7, 7-6(13–11), 6-32012Καναδάς Ρισάρ Γκασκέ6-3, 6-22013Μόντε Κάρλο Ραφαέλ Ναδάλ6-2, 7-6(7–1)2013Σαγκάη Χουάν Μαρτίν Ντελ Πότρο6-1, 3-6, 7-6(7–3)2013Παρίσι Νταβίντ Φερέρ7-5, 7-52014Ίντιαν Γουέλς Ρότζερ Φέντερερ3-6, 6-3, 7-6(7–3)2014Μαιάμι Ραφαέλ Ναδάλ6-3, 6-32014Ρώμη Ραφαέλ Ναδάλ4-6 , 6-3, 6-32014Παρίσι Μίλος Ράονιτς6-2, 6-32015Ίντιαν Γουέλς Ρότζερ Φέντερερ6-3, 6-7(5-7), 6-22015Μαιάμι Άντι Μάρεϊ7-6(3), 4-6, 6-02015Μόντε Κάρλο Τόμας Μπέρντιχ7-5, 4-6, 6-32015Ρώμη Ρότζερ Φέντερερ6-4, 6-32015Σαγκάη Τζο-Γουίλφριντ Τσονγκά6-2, 6-42015Παρίσι Άντι Μάρεϊ6-2, 6-42016Ίντιαν Γουέλς Μίλος Ράονιτς6-2, 6-02016Μαιάμι Κέι Νισικόρι6-3, 6-32016  Μαδρίτη  Άντι Μάρεϊ   6–2, 3–6, 6–32016  Καναδάς  Κέι Νισικόρι  6–3, 7–52018  Σινσινάτι   Ρότζερ Φέντερερ  6–4, 6–42018 Σαγκάη Μπόρνα Τσόριτς6-3, 6-42019Μαδρίτη Στέφανος Τσιτσιπάς6-3, 6-42019Παρίσι Ντένις Σαποβάλοφ6-3, 6-42020Σινσινάτι Μίλος Ράονιτς1-6, 6-3, 6-42020Ρώμη Ντιέγκο Σβάρτσμαν7-5, 6-32021Παρίσι Ντανιίλ Μεντβέντεφ4-6, 6-3, 6-32022Ρώμη Στέφανος Τσιτσιπάς6-0, 7-6(7–5)2023Σινσινάτι Κάρλος Αλκαράθ5-7,  7-6 ,7-62023Παρίσι Γκριγκόρ Ντιμιτρόφ6-4, 6-3

 Φιναλίστ (20) 

Χρονιά
|width="200"|ΠρωτάθλημαΑντίπαλος τελικού
|width="200"|Αποτέλεσμα τελικού2007  Ίντιαν Γουέλς  Ραφαέλ Ναδάλ  2-6, 5-72008  Σινσινάτι   Άντι Μάρεϊ  6-7(4-7), 6-7(5-7)2009  Μαϊάμι 2-6, 5-72009  Μόντε Κάρλο  Ραφαέλ Ναδάλ  3-6, 6-2, 1-62009Ρώμη6-7(2-7), 2-6 2009  Σινσινάτι  Ρότζερ Φέντερερ 1-6 5-72011  Σινσινάτι  Άντι Μάρεϊ 3-6 0-3   παραίτηση 2012  Μόντε Κάρλο  Ραφαέλ Ναδάλ 3-6, 1-62012  Ρώμη 5-7, 3-62012Σινσινάτι Ρότζερ Φέντερερ0-6, 6-7(7-9)2015Καναδάς Άντι Μάρεϊ4-6, 6-4, 3-62015Σινσινάτι Ρότζερ Φέντερερ6-7(1-7), 3-62016Ρώμη Άντι Μάρεϊ3-6, 3-62017Ρώμη Αλεξάντερ Ζβέρεφ4-6, 3-62018Παρίσι Κάρεν Κατσάνοφ5-7, 4-62019Ρώμη Ραφαέλ Ναδάλ0-6, 6-4, 1-62021Ρώμη5-7, 6-1, 3-62022Παρίσι Χόλγκερ Ρούνε6-3 , 3-6 , 5-72024Σαγκάη Γιανίκ Σίνερ6-7(4-7) , 3-62025Μαϊάμι Γιάκουμπ Μένσικ6-7(4-7) , 6-7(4-7)

 Πορεία στους Ολυμπιακούς Αγώνες (1 Χρυσό  και 1 Χάλκινο Μετάλλιο) 
Χρονιά
|width="200"|Πρωτάθλημα Επιφάνεια
|width="200"|Αντίπαλος στον μικρό τελικό|width="200"|Αποτέλεσμα 
|-bgcolor="#CCCCFF"
| 2008 || Πεκίνο|| Σκληρή||  Τζέιμς Μπλέικ|| 6–3, 7–6(7-4) || Χάλκινο
|-
| 2012 || Λονδίνο|| Χόρτο ||  Χουάν Μάρτιν Ντελ Πότρο|| 5-7, 4-6 || 4η θέση
|-
|2021
|Τόκιο
|Σκληρή
| Πάμπλο Καρένιο Μπούστα
|4-6, 7-6(8-6), 3-6
|4η θέση
|-
|
|
|
|Αντίπαλος στον τελικό'''2024ΠαρίσιΧώμα Κάρλος Αλκαράθ 7-6(7-3), 7-6(7-2)Χρυσό

Επαγγελματικά βραβεία
 Παγκόσμιος Πρωταθλητής ITF: 2011, 2012, 2013, 2014, 2015
 Καλύτερος Παίκτης ATP: 2011, 2012, 2014, 2015

Παγκόσμια Ρεκόρ Γκίνες
Έως τον Σεπτέμβριο του 2023, ο Τζόκοβιτς είχε συνολικά 23 Παγκόσμια Ρεκόρ Γκίνες.
 Κερδισμένοι περισσότεροι τίτλοι τένις στο Αυστραλιανό Όπεν (άνδρες)
 Κατάκτηση τριών Γκραν Σλαμ  την ίδια χρονιά 4 φορές, (2011, 2015, 2021, 2023)
 Ο πρώτος τενίστας που κέρδισε τρεις διαδοχικούς τίτλους Αυστραλιανού Όπεν
 Ο πρώτος παίκτης που πέτυχε ένα "Career Golden Masters"
 Τις περισσότερες εβδομάδες στην πρώτη θέση στο τένις στο μονό (άνδρες)
 Οι περισσότεροι τίτλοι ATP Masters 1000 στο μονό που κατακτήθηκαν σε μια καριέρα
 Οι περισσότεροι τίτλοι ATP Masters 1000 στο μονό που κατακτήθηκαν σε μια σεζόν
 Οι περισσότεροι τελικοί μονό ATP Masters 1000 σε μια σεζόν
 Κέρδισε τους περισσότερους συνεχόμενους αγώνες Masters 1000
 Οι περισσότεροι διαδοχικοί τίτλοι τένις Grand Slam Single ανδρών (open era)
 Κέρδισε τους περισσότερους διαδοχικούς αγώνες μονού Grand Slam (ανδρών, open era)
 Λιγότεροι αγώνες που ολοκληρώθηκαν για να φτάσει σε ημιτελικό Grand Slam
 Ο πρώτος άνδρας τενίστας που κέρδισε έναν τίτλο Grand Slam στο μονό σε τρεις διαφορετικές δεκαετίες (open era)
 Ο πρώτος παίκτης που κέρδισε έναν τελικό στο μονό ανδρών του Γουίμπλεντον μετά από σωτηρία πόντων αγώνα (open era)
 Πρώτος τελικός ατομικού Γκραν Σλαμ ανδρών που περιλαμβάνει τάι μπρέικ τελικού σετ
 Οι περισσότεροι αγώνες μονού ATP Tour μεταξύ δύο παικτών (open era)
 Οι περισσότερες συναντήσεις Γκραν Σλαμ τένις (μονό)
 Οι περισσότερες συνεχόμενες νίκες (3) εναντίον του ίδιου αντιπάλου σε τελικό Γκραν Σλαμ σε μονό ανδρών [εναντίον του Ραφαέλ Ναδάλ 2011-2012]
 Ο μεγαλύτερος σε διάρκεια τελικός τένις Grand Slam το 2012 στο Αυστραλιανό Όπεν
 Ο μεγαλύτερος σε διάρκεια τελικός μονού του Γουίμπλεντον
 Τα υψηλότερα κέρδη σε μια σεζόν τένις
 Υψηλότερες απολαβές σε καριέρα τένις (άνδρες)
 Τα υψηλότερα κέρδη σε μια σεζόν τένις (άνδρες)

 Παραπομπές 

 Εξωτερικοί σύνδεσμοι 

 Επίσημος ιστότοπος (στα αγγλικά και στα σερβικά)
 Πρόσφατα αποτελέσματα αγώνων του παίκτη
 Πληροφορίες, φωτογραφίες και βίντεο του παίκτη 


Κατηγορία:Σέρβοι αθλητές της αντισφαίρισης
Κατηγορία:Νικητές Αυστραλιανού Όπεν (αντισφαίριση)
Κατηγορία:Νικητές Γαλλικού Όπεν
Κατηγορία:Νικητές του Γουίμπλεντον
Κατηγορία:Νικητές του Αμερικανικού Όπεν
Κατηγορία:Πρέσβεις Καλής Θέλησης της UNICEF
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2008
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2012
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2016
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2020
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024
Κατηγορία:Σέρβοι Ολυμπιονίκες
Κατηγορία:Κάτοχοι παγκόσμιων ρεκόρ σε αθλήματα